**סיכום מתודולוגי מובילים**

**גיא לוי**

**שלב ההכנה**

צריך להאריך בעוד חצי יום (סה"כ יום וחצי מלאים)

להכניס את ממ"ז ש"י שלא יכל להגיע.

לשמר את 570 שנותן נק' מבט חשובה.

סדר הדוברים היה טוב, נכון לשלב את יועמ"ש איו"ש בצמוד לאלוף פקמ"ז (אחרי האלוף).

ממליץ להמשיך ולנסות להביא את מיכה גודמן במידה ומסתדר (במהלך ההכנה ניסינו להביאו מספר פעמים, והדבר לא עלה בידנו עקב חוסר פניות של הנ"ל).

**מהלך הסיור**

התוכנית עצמה הייתה טובה ונכון לשמר על התכנון, תכנון זמני נסיעה עם ריווח זה מה שנתן אפשרות לעמידה בלו"ז.

מח"טים – שיח חשוב, גם מח"ט הבקעה על אף שלא היה מספיק טוב .

לוחות הזמנים של הדוברים לשימור, שיטת ה TED שרוב הדוברים מדברים 20 דק' עד 40 דק' זה מצוין.

הדובר היחיד שנכון להאריך זה מאו"ג איו"ש, צריך שעה.

השיח בהר גריזים ושכם היה ארוך מדי, התצפית מיוסף לדעתי מיותרת, אחרי הביקור במפעל הטחינה אפשר להתקדם.

ההליכה מגריזים למפעל הטחינה ברגל הייתה רעיון מצוין לשימור.

"ערב ערבי" של השב"כ – לשימור, מאוד מוצלח.

יום חברון – לא הייתי משנה את התכנון, היה מצוין. אך לדעתי בכל מקרה לוותר על מצפור האלף ולהאריך את הסיור בתוך העיר חברון (כמו שקרה בפועל).

**קובי פאר**

**כללי**

מחזור מ"ו מב"ל יצא לסיור חוצה לילה באיו"ש בימים 26-27/12/2018.

הסיור אורגן באחריות צוות 1 על ידי אל"ם אלון מדנס, אל"ם גיא לוי (ח"י) וקובי פאר, בניהול מדריך צוות 1, תנ"צ ערן קמין, ובהנחיית פרופ' יוסי בן ארצי.

לסיור איו"ש קדם סיור הכנה של שלושת המובילים, כחודש וחצי קודם לכן.

לסיור איו"ש קדמו שני משכי טעינה:

האחד - ב- 20/12/18 (עדכון המשתתפים על הסיור הצפוי ותכניו, הרצאותיהם של יריב אופנהיימר ואריה אלדד וסקירה של יועמ"ש איו"ש על ההיבטים המשפטיים של יישום הריבונות ע"י מפקד פקמ"ז).

השני – ב- 25/12/18 (הרצאות מפקד פקמ"ז, ראש 570, ואלוף (מיל.) יואב פולי מרדכי - המתפ"ש לשעבר).

**נושאים לשיפור**

* שלב טעינה
* נכון להוסיף משך נוסף של כשעתיים, שיכלול את ממ"ז ש"י ואת ד"ר מיכה גודמן (מחבר מלכוד 67). נעשו ניסיונות לתיאום עם שניהם, אך אלה לא צלחו. לפחות ביחס לד"ר גודמן, יש לנסות זמן רב מראש לבצע עמו תיאום. יצוין כי כחלופה להרצאת ד"ר גודמן הועבר למשתתפים הקישור ביוטיוב של עיקרי דבריו.
* בדיעבד, נכון לשלב את יועמ"ש איו"ש מיד לאחר מפקד פקמ"ז, כשהוא נוכח בהרצאת המפקד.
* מהלך הסיור
* השיח עם המח"טים נגע פחות להיבטי בטל"ם ויותר להיבטים טקטיים. מספר משתתפים הביעו אי שביעות רצון מכך. הרצאתו של מח"ט הבקעה היתה חשובה גם בהיבטים הבטל"מיים, כיוון שהיא האירה על ירדן בהיבטי גבולה המזרחי של ישראל.
* המאמצים להביא דובר פלסטינאי, המזוהה עם החמאס, לא עלו בהצלחה. מומלץ לנסות להביא דובר כזה.
* יש לקצר את המשך בהר גריזים, כולל התצפית לשכם.
* בפועל לא התקיים ביום השני "מצפור האלף" עקב מזג אוויר. בדיעבד ראוי היה לשקול אם בכלל לקיימו במסגרת סיור בן יומיים.

**נושאים לשימור**

* שלב הטעינה
* המרצים מימין ומשמאל היה בהחלט טובים. בעוד שהמשתתפים הבינלאומיים התרשמו מאוד ממבנה ההרצאה של יריב אופנהיימר, לרבות המצגת בה השתמש (שהיתה באנגלית, אף כי דיבר בעברית והם קיבלו תרגום), הרי שמספר רב של משתתפים ישראלים התרשמו מאופן ההצגה של פרופ' אריה אלדד (פרזנטור מעולה).
* הרצאת אלוף (מיל.) יואב פולי מרדכי היתה מעולה. הוא היטיב להבהיר היבטים רבים שלא ניתנו על ידי דוברים אחרים.
* הרצאת ראש 570 נתנה נקודת מבט טובה וחשובה.
* מהלך הסיור
* היתה חשיבות רבה לקיום סיור ההכנה בשטח. הדבר איפשר להתמודד מראש עם סוגיות שונות וליתן להן מענה.
* יש חשיבות לקביעת חלופות ישימות במקרה של מזג אוויר גרוע. זה בוצע כהלכה.
* התוכנית עצמה הייתה טובה ונכון לשמר את התכנון, לרבות תכנון זמני נסיעה, תוך הכללת "באפרים" מתאימים כדי לאפשר את ביצוע כלל מרכיבי הסיור תוך עמידה בלו"ז. בוצע בהצלחה.
* רוב הדוברים במהלך הסיור נתבקשו להתאים הרצאותיהם למשך של 20-40 דקות ("שיטת TED"). היה מוצלח מאוד. הסייג היחיד הוא שנכון להאריך את המשך של מאו"ג איו"ש לשעה.
* הסיור (כולל הטעימות) במפעל הטחינה "הר ברכה" היה מצוין. היווה אתנחתא מרעננת. ההליכה מהר גריזים למפעל עצמו ברגל (מזג האוויר איפשר זאת), שלא היתה מתוכננת, הייתה רעיון מצוין.
* הערב הערבי של השב"כ היה מאוד מוצלח ומרתק.
* יום חברון - לאור ביטול "מצפור האלף" הוארך הסיור בחברון. בדיעבד זה היה נכון ומומלץ לשמר זאת ולא לוותר על הסיור בשוק, בשוהדא ובמערת המכפלה.
* במהלך הנסיעות הארוכות בין המקומות השונים התקיימו מספר חידונים בין המשתתפים תוך שימוש בפלאפונים, הן על תכני הסיור והן על משתתפי מחזור מ"ו. היה מוצלח מאוד.

**אלון מדנס**

**כללי**

מדובר שסיור שהתעלה בשיח האסטרטגי ובבעיות שהוא הציף ברמה זו, מעל לכל סיור אחר.

ההרצאות בשלב הטעינה היו מצוינות, ועוררו שיח אוחר לתוך הסיור ואף מעבר לכך. הסיור עצמו היה דחוס, והרי מדובר בסיור של יומיים בלבד. יחד עם זאת, תרומתו ברמת הידע אשר הקנה בנוגע לזירה הפלשתינית, הייתה גדולה, ומאפשרת כיום לכל המשתתפים לדון בסוגיית הסכסוך הישראלי-פלשתיני, ברמה גבוהה הרבה יותר.

אין בכוונתי לחזור על התובנות של גיא וקובי, שאת רובן ככולן אני מקבל. לפיכך, אבקש לצמצם את התייחסותי ל-10 TOP של דגשים והמלצות מתודולוגיות לרמת ההננהלה ולרמת מובילי הסיורים הבאים.

1. יש לשקול להפוך את סיור איו"ש לסיור תלת יומי, בדיוק כמו סיורי צפון ודרום (ברמת העניין הבטל"מי ובלשון המעטה ובדיעבד, נראה היה שלאיו"ש יש לא פחות מה למכור מלפצ"ן ולפד"ם).
2. בלחץ היומיים, קשה מאוד להעמיק בבקעה ואתגריה, שהם שווי ערך ליהודה או לשמרון (מרחב שווה בין שלושה). בהינתן תוספת של יום שלישי, אזי תיפתר הבעיה, ולא, יש לנסות ולהשלים את סוגיית הבקעה בסיור ירדן.
3. סיור איו"ש חשוב שיובל על-ידי משתתפים שמכירים את איו"ש, ובעדיפות למשתתפים מצה"ל. הדבר מסייע גם במיקוד התכני וגם ברתימת אוגדת איו"ש והחטמ"רים בהיבט המנהלי.
4. אחת מנקודות החוזק של הסיור הייתה טמונה בעובדה שהתחלנו לתכננו שלושה חודשים לפני, וסיימנו את עיקר ההכנות כחודש בקירוב לפני הוצאתו אל הפועל. הדבר הקל על המובילים והקל על המנהלות. לכן, למרות מזג האוויר המאתגר שפגשנו ולמרות הלו"ז הצפוף, דווקא בסיור זה היו פחות בלת"מים מבכל סיור אחר שקדם לו.
5. אלף פנים לאיו"ש - אפשר את הסיפור האיו"שי לראות ולהסביר מזוויות רבות. אין חובה לאמץ את מה שהמחזורים הקודמים ביצעו, אין חובה לאמץ את המלצותיהם של חלק מאנשי הסגל (כל עוד זה המלצות ולא הנחיות), אין חובה לאמץ את המלצותיו של פרופסור בן ארצי שמוביל את הסיור כבר שנים רבות. אולם, חובה להקשיב לכולם - רע לא ייצא מזה. בהקשר של הנקודה הקודמת, ככל שנקדים עם התכנון, כך יהיה יותר קשב לדעות אחרות שעלולות להוביל לשינויים שלא יכניסו את התכנון לסחרור. מהתרשמותי, אחת מנקודות החוזק של התכנית, הייתה בהרמוניה תכנונית, שאכן כללה, סגל, משתתפים מביני עניין וכמובן פרופסור בן ארצי אחד ויחיד. כל אלה יצרו תכנית, טובה ומדויקת להפליא.
6. נסיעה באוטובוס - זמן איכות ללמידה ולהפגתיות מגבשת - מסקירות קצרות של משתתפים במגוון תחומים (מור"קים, כלכלה פלשתינאית, ארגונים בינ"ל בשטחים וכו', ועד משחק טרוויה אינטראקטיבי בנושא סיור איו"ש ובסוגיות כלליות על משתתפי המחזור). כמו כל דבר בחיים, גם עניין זה צריך להיעשות במינון נכון, על מנת שלא ימאיס את עצמו על המשתתפים.
7. לאור הזמן הקצר והמלאכה המרובה, סיור איו"ש נבנה על-פי היגיון גיאוגרפי ולא על-פי חלוקה לנושאים.
8. מנהלה - "מלכת הסיור". יהיו תכני הסיור מעניינים ככל שיהיו, אם המנהלות לא יעטפו את התכנים באופן ראוי, הדבר עלול לחרב את הסיור (בטח כשמדובר בחבורת מב"ל, שסף הפינוק שלה הוא מעט מעל הממוצע). בהזדמנות זאת, אציין כי המנהלות בסיור הנדון, היו יוצאות מן הכלל וראויות לכל שבח.
9. עיבוד - טעינות וסיור איכותי, הופכים גם את שלב העיבוד לכזה. ייתכנו מקרים בהם העיבוד שאחרי הסיור ייתפס כהליך טרחני. אולם כשהסיור יוצר עניין ומעורר שיח, אזי העיבוד אינו נתפס כהליך, אלא כחלק מהתהליך. ככזה, גם העיבוד צריך להילקח בחשבון כבר בשלב התכנון של הסיור. ספציפית לסיור איו"ש, ולאור העובדה שמדובר בסוגייה שמרתקת את הציבור הישראלי ובכללם את משתתפי מב"ל, יש מקום לשקול להאריך את העיבוד במשך אחד נוסף.
10. לאור ניסיון ליצור סיור אובייקטיבי שמציג מגוון דעות באשר לסכסוך, טוב ונכון לקיים את הסיור במקביל לחופשת חג המולד של המשתתפים הבינ"ל, ולחסוך מאיתנו את המבוכה שלא תשרת את תדמיתה של ישראל בעיני מי שאנו מתיימרים שיהיו שגרירינו בניכר ("אם ביהודים נפלה מחלוקת, מה יגידו הגויים").

יישר כוח לכל העוסקים במלאכה!